Verstang für zwöi, aber immer drmit beschäftigt, d Positione ds wächsle oder ds verändere, wöu sie aus gli wider längwilet. Ruehlos, wändig, aber ou oberflächlech. Sie si ufdräiti, funkesprüehende, bewunderigswürdigi >unmügleche< Persone, wone ganzi Gseuschaft im Schwung hautet, säubst  wen d Party scho lang fertig isch.  Ihri schlimmsti Eigeschaft si ihri Unzuelänglechkeit, ihres ungstüme Ufträte, Ihre Mangu für Usdur und mängisch ou ihri Schwindeleie und Betrügereie. Ihri guete Eigeschafte setzte sich us ihrer fabuhafte Überredigskünste, ihri unbesigbari gueti Lune, ihrem wändige Geist und ihrne Fähigkeite zämme, sich vo keim persönleche Missgschick abemache ds loh, sondern sofort ds nöchste Thema i Agriff ds näh.  Im Grund gnoh wei d Affe-Lüt nid erwachse wärde. J.M. Barrie,  wo "Peter Pan" gschribe het, isch säuber ä Aff gsi und öppis vo däm Märlibueb steckt i jedem Aff. Sie versueche, die letschti und entscheidendi Verantwortig vo sich furtdsschiebe, sie wehre sich, ä Vater-Figur ds wärde oder ä ächti Muetter-Roue ds übernäh. Sie chöi die Rouene zwar spile, so wieme ä Roue imene Theaterstück übernimmt, aber sie si nid imstang, sie tatsächlech ds verkörpere.  Grunsätzlech finge sie längwilig, Stritgspräch liebe sie. Pflicht, Ghorsam, moraleschi Überzügig - das het i ihrne  Wärtvorsteuige weni Platz, drfür spile die persönlechi Befridigung, d Neugiir und aui dehnbare und nid so genau definierte ethische Asichte ä wesentlich grösseri Roue.  Steuet euch ä Aff vor, wo im Boum vor Erkenntnis, Im Boum vo Guet und Bös umeturnet, do hei sie ds beste Symbou für ihre ruelose und forschende Geist.